Leicestershire
<s>Leicestershire (skraćeno Leics) čita se Lesteršir je  historijski, ceremonijalni i 
nemetropolitanski county u sredini Engleske.</s>

<s>Ime je dobio po svom tradicionalnom administrativnom centru gradu Leicesteru, iako je on danas samostalna unitarna jedinica, i nema veze sa Leicestershirom.</s>

<s>Geografske karakteristike</s>

<s>Leicestershire leži u Midlandsu, u regiji Istočni Midlands, ima površinu od 2,157 km², na kojoj živi 980,328 stanovnika.</s><s>On graniči sa countijima; Nottinghamshire (sjever), Lincolnshire (sjeveroistok), Rutland (istok), Northamptonshire (jugoistok), Warwickshire (jugozapad), Staffordshire (zapad) i Derbyshire (sjeverozapad).</s>

<s>Centralni dio Leicestershire, gdje živi većina stanovnika i leži najveći dio industrijskih pogona, je dolina rijeke Soar, koja ga presjeca od juga prema sjeveru, da se spoji sa rijekom Trent.</s><s>Istočno od doline prostiru se brda visoka od 100 do 150 metara, to je rijetko naseljen kraj poznat po tradicionalnom lovu na lisice.</s><s>Zapadno od doline Soara, prostiru se brda Charnwood Forest, po kojima leže najstarije britanske površinske stijene - prekambrijskog gravelita.</s><s>Sjeverno i zapadno od Charnwood Foresta leže rudnici ugljena, kraj u kom ima puno objekata iz samih početaka Industrijske revolucije, od prvih kanala do željezničkih pruga Rudarstvo je počelo posustajati  u drugoj polovici 20. vijek, a definitivno je propalo 1980-ih.</s>

<s>Historijski, Ceremonijalni i Nemetropolitanski county se pomalo razlikuju po teritoriju na kom se prostiru.</s><s>Nemetropolitanski county (koji je administrativna jedinica) obuhvaća distrikte: Blaby, Harborough, North West Leicestershire, i 
okruge Charnwood, Hinckley and Bosworth, Melton i Oadby and Wigston.</s>

<s>Geografski i Ceremonijalni county obuhvaća cijeli Nemetropolitanski county zajedno sa unitarnom jedinicom Leicester.</s>

<s>Historijski Leicestershire gotovo se podudara sa Ceremonijalnim countijem, ali u njemu nije bio jedan mali dio okruga Charnwood istočno od Wymeswolda (nekad je pripadao Nottinghamshiru) i dio Harborougha, južno od rijeke Welland koji je pripadao Northamptonshiru.</s>

<s>Historija</s>

<s>Najviše arheoloških nalaza leži u Charnwood Forestu, oni ukazuju da je Leicestershire bio naseljen u prahistoriji.</s><s>Na ostacima rimskog naselja leži današnji grad  Leicester.</s><s>Angli su tokom 6. vijeka, provalili u taj kraj, na kom je tokom 7. i 8. vijeka egzistiralo Kraljevstvo Mercija.</s><s>Danski naseljenici stigli su tokom 9. vijeka i vremenom se stopili sa anglosaksonskim stanovništvom.</s><s>Normanska aristokracija i kler imali su kontrolu nad zemljom tokom kasnog |srednjeg vijeka.</s><s>Tu se 1485. odigrala 
Bitka na Bosworthskom polju, završna bitka Ratova dviju ruža, koja je osigurala engleski tron Dinastiji Tudor.</s>

<s>Privreda</s>

<s>Leicestershire je ruralni kraj, tradicionalno vezan uz stočarstvo, naročito uz ovčarstvo, po kom je poznat, kao i po siru Stilton i piti od svinjskog mesa.</s><s>Pored tog poznat je i po pletenju čarapa i obućarstvu, koje se proširilo iz susjednog Nottinghamshira na grad Hinckley 1640.</s><s>Čarape i obuća i dalje se proizvode, iako sve teže podnose pritisak strane konkurencije, pa ima sve manje proizvođača.</s><s>U dolini rijeke Soar, gdje leže gradovi Leicester i Loughborough ima dosta industrijskih postrojenja mašinogradnje koji osiguravaju visoku razinu zaposlenosti.</s>

<s>Leicestershire nema monumentalnih objekata, ali ima puno lijepih malih srednjovjekovnih crkava, od Leicestera, Loughborougha  (u kom je reformator John Wycliffe bio pastor krajem 14. vijeka), do Melton Mowbraya, Ashby-de-la-Zoucha i drugih manjih mjesta.</s><s>Uz to tu je i katedrala u Leicesteru, i univerziteti u Leicesteru i Loughboroughu.</s>

<s>Izvori</s>

<s>Vanjske veze</s>

<s>Leicestershire County Council</s>

<s>Grofovije u Engleskoj
Istočni Midlands</s>

